**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“ 7.3.3 KONKRETAUS UŽDAVINIO „PADIDINTI DARBO PAKLAUSĄ SKATINANT GYVENTOJŲ, YPAČ SUSIDURIANČIŲ SU SUNKUMAIS DARBO RINKOJE, VERSLUMĄ“**

**PRIEMONĖS NR. 07.3.3-FM-F-424 „VERSLUMO SKATINIMAS 2014**–**2020“**

**PROJEKTŲ FINANSAVIMO SĄLYGOS**

**I SKYRIUS**

**BENDROSIOS NUOSTATOS**

1. 2014–2020 m. Europos Sąjungos fondų investicijų veiksmų programos (toliau – Veiksmų programa) 7 prioriteto „Kokybiško užimtumo ir dalyvavimo darbo rinkoje skatinimas“ 7.3.3 konkretaus uždavinio „Padidinti darbo paklausą skatinant gyventojų, ypač susiduriančių su sunkumais darbo rinkoje, verslumą“ priemonės Nr. 07.3.3-FM-F-424 „Verslumo skatinimas   
   2014–2020“projektų finansavimo sąlygos (toliau – PFS) parengtos vadovaujantis Finansinių priemonių įgyvendinimo taisyklių, patvirtintų Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“ (toliau – Taisyklės) 34 punktu ir atsižvelgiant į:
   1. Verslo finansavimo 2014–2020 metų Europos Sąjungos struktūrinių fondų lėšomis išankstinio vertinimo (toliau – Išankstinis vertinimas) rezultatus, kuriems pritarta Verslo finansavimo 2014–2020 metų Europos Sąjungos struktūrinių fondų lėšomis išankstinio vertinimo atlikimo darbo grupės, sudarytos Lietuvos Respublikos finansų ministro 2014 m. birželio 26 d. įsakymu Nr. 1K-195 „Dėl darbo grupės sudarymo“, 2015 m. kovo 27 d. posėdžio protokolu Nr. 3 ir kurie pristatyti 2015 m. balandžio 23 d. vykusio 2014–2020 metų Europos Sąjungos fondų investicijų veiksmų programos stebėsenos komiteto (toliau – Stebėsenos komitetas) posėdžio metu;
   2. Lietuvos Respublikos socialinės apsaugos ir darbo ministro 2015 m. vasario 24 d. įsakymu Nr. A1-90 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ patvirtintą priemonės įgyvendinimo planą (toliau – priemonių įgyvendinimo planas);
   3. 2015 m. rugpjūčio 27 d. Stebėsenos komiteto posėdžio protokolu Nr. 44P-7(9) patvirtintus priemonės Nr. 07.3.3-FM-F-424 „Verslumo skatinimas 2014–2020“ (toliau – priemonė) iš Europos Sąjungos (toliau – ES) struktūrinių fondų lėšų bendrai finansuojamų projektų, apimančių finansines priemones (toliau – projektas) atrankos kriterijus.

**II SKYRIUS**

**FINANSINĖS PRIEMONĖS ĮGYVENDINIMO BŪDAS IR SĄLYGOS**

1. Priemonė bus įgyvendinama kaip nacionaliniu lygmeniu nustatyta finansinė priemonė pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, L 347, p. 320) (toliau – Reglamentas (ES) Nr. 1303/2013) 38 straipsnio 1 dalies b) punktą. Įgyvendinant priemonę bus prisidedama prie Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.3 konkretaus uždavinio „Padidinti darbo paklausą skatinant gyventojų, ypač susiduriančių su sunkumais darbo rinkoje, verslumą“ įgyvendinimo Pagal priemonę remiama veikla – paskolų teikimas pradedantiesiems verslą, derinant su konsultavimu verslo plano parengimo ir įgyvendinimo klausimais (toliau – veikla).
2. Veiklai finansuoti planuojama steigti fondų fondą, kaip jis apibrėžtas Reglamento (ES) Nr. 1303/2013 2 straipsnio 27 punkte, ir kuris apims finansinių priemonių, skirtų pradedantiesiems verslą, įgyvendinimą.
3. Paskolas pagal priemonę numatoma teikti Išankstiniame vertinime numatytomis sąlygomis.
4. Galutiniai naudos gavėjai gali būti labai mažos, mažos įmonės ir fiziniai asmenys, kurie: ketina pradėti verslą ir (arba) veikia iki 1 metų bei atitinka valstybės pagalbos teikimą reglamentuojančių teisės aktų nuostatas; pageidauja paskolos iki 25 tūkst. Eur.
5. Galutiniams naudos gavėjams užtikrinama pagalba ir konsultacijos rengiant verslo planus paskolai gauti ir juos įgyvendinant. Veiklos įgyvendinimas organizuojamas regioniniu principu, užtikrinant prieinamumą visų Lietuvos regionų gyventojams, o ypač – susiduriantiems su sunkumais darbo rinkoje ar organizuojant savo verslą (moterys, asmenys iki 29 metų, neįgalieji, vyresni nei 54 metų asmenys, bedarbiai).
6. Įgyvendinant veiklą siekiama skatinti gyventojų, ypač susiduriančių su sunkumais darbo rinkoje (moterys, asmenys iki 29 metų, neįgalieji, vyresni nei 54 metų asmenys, bedarbiai), taip pat tų, kurie kuria „žaliąsias“ darbo vietas, verslumą ir savarankišką užimtumą, naujų darbo vietų kūrimą.Užtikrinant informacijos apie veiklą sklaidą ir dalyvavimo veikloje prieinamumą tikslinėms grupėms, priemonės viešinimo veiksmai apima visą veiklos vykdymo teritoriją – Lietuvos Respubliką.
7. Priemonės įgyvendinimas finansuojamas Europos socialinio fondo lėšomis. Pagal šias PFS fondų fondui numatoma skirti iki 24 546 803 Eur ES struktūrinių fondų lėšų ir pritraukti iki 2 263 759 Eur privačių lėšų. Fondų fondas taip pat gali būti papildomas iš kitų finansinių priemonių grįžusiomis lėšomis bei kitais finansiniais šaltiniais.
8. Reikalavimai tinkamoms finansuoti projekto išlaidoms nustatyti Taisyklių XII skyriuje.
9. Nacionalinės privačios lėšos projektams finansuoti pritraukiamos finansinės priemonės lygmeniu, kaip nurodyta Reglamento (ES) Nr. 1303/2013 38 straipsnio 9 dalyje.
10. Priemonės įgyvendinimo stebėsenos rodikliai patvirtinti Lietuvos Respublikos socialinės apsaugos ir darbo ministro 2015 m. vasario 24 d. įsakymu Nr. A1-90 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“, o jų skaičiavimo aprašas – Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – stebėsenos rodiklių skaičiavimo aprašas) (paskelbti Europos Sąjungos struktūrinių fondų svetainėje adresu: <http://www.esinvesticijos.lt/lt/dokumentai/stebesenos-rodikliu-skaiciavimo-aprasai>).
11. Įgyvendinant veiklą, iki stebėsenos rodiklių skaičiavimo apraše nustatyto konkretaus momento turi būti pasiekti žemiau nurodyti stebėsenos rodikliai su numatytomis minimaliomis siektinomis reikšmėmis:
    1. „Sėkmingai veikiančių naujų įmonių, pasinaudojusių finansine priemone verslo pradžiai, dalis 12 mėn. po paskolos suteikimo“ (rodiklio kodas – R.S.354), – 82 procentai;
    2. „Asmenys ir įmonės, pasinaudoję finansine priemone verslo pradžiai“ (rodiklio kodas – P.S.352), – 1000;
    3. „Asmenys ir įmonės, pasinaudoję finansine priemone verslo pradžiai, iš kurių: su sunkumais darbo rinkoje susiduriantys asmenys ir įmonės“ (rodiklio kodas – P.S.353), – 440;
    4. „Sukurtų naujų darbo vietų skaičius naujai įsteigtose įmonėse (versluose)“ (rodiklio kodas – P.S.354), – 1800;
    5. „Sukurtų naujų darbo vietų skaičius naujai įsteigtose įmonėse (versluose), iš kurių: su sunkumais darbo rinkoje susiduriančių asmenų naujai įsteigtose įmonėse, versluose“ (rodiklio kodas – P.S.355), – 810.
12. Už PFS 12 punkte nustatytų stebėsenos rodiklių pasiekimą atsiskaitoma teikiant ataskaitas, kurios rengiamos Taisyklių 55 punkte nustatyta tvarka.
13. Projekto vykdytojui siekiant sumažinti finansavimo sutartyje nustatytą stebėsenos rodiklio reikšmę, gali būti atliekamas finansavimo sutarties pakeitimas, įvertinus stebėsenos rodiklio mažinimo priežastis ir projektui skirto finansavimo pagrįstumą, kaip tai numatyta Taisyklių 40 punkte.

**III SKYRIUS**

**PROJEKTO VERTINIMAS IR ATRANKA**

1. Projekto vykdytojas ir projektas bus vertinami, atrenkami ir įgyvendinami laikantis šių teisės aktų nuostatų:
   1. Reglamento (ES) Nr. 1303/2013;
   2. 2014 m. kovo 3 d. Komisijos deleguoto reglamento (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5) (toliau – Deleguotasis reglamentas);
   3. 2014 m. liepos 28 d. Komisijos įgyvendinimo reglamento (ES) Nr. 821/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės (OL, 2014 L 223, p. 7) (toliau – Įgyvendinimo reglamentas);
   4. Lietuvos Respublikos viešojo pirkimo įstatymo (toliau – Viešojo pirkimo įstatymas) 10 straipsnio 2 dalies 8 punktu, kuriame numatyta galimybė paslaugų pirkimams netaikyti Viešojo pirkimo įstatymo nuostatų, kai perkančioji organizacija paslaugų pirkimą atlieka iš kitos perkančiosios organizacijos, turinčios tokioms paslaugoms teikti išimtinę teisę. Projekto vykdytojui išimtinė teisė įgyvendinti projektą suteikta Lietuvos Respublikos investicijų įstatymo 12 straipsnio 4–6 dalimis ir 2015 m. rugpjūčio 5 d. Lietuvos Respublikos Vyriausybės nutarimo Nr. 814 „Dėl Lietuvos Respublikos investicijų įstatymo 12 straipsnio įgyvendinimo“ 1.1. papunkčiu;
   5. Taisyklių ir kitų taikytinų ES ir nacionalinių teisės aktų, įskaitant valstybės pagalbos taisykles, atitinkamus standartus ir pinigų plovimo prevencijos, kovos su terorizmu ir mokestiniu sukčiavimu sričių teisės aktus bei pirkimų teisės aktus, horizontaliųjų (darnaus vystymosi bei lyčių lygybės ir nediskriminavimo) principų laikymąsi.
2. Atliekant projekto vertinimą ir atranką, laikomasi lygiateisiškumo, aiškios atsakomybės, nešališkumo ir skaidrumo, profesionalumo ir efektyvumo, konfidencialumo principų.
3. Projekto vertinimo metu vertinama, ar projektas atitinka PFS priede nustatytus bendruosius reikalavimus, 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090, nustatyta tvarka nustatytus ir 2015 m. rugpjūčio 27 d. Stebėsenos komiteto posėdžio protokolu Nr. 44P-7(9) patvirtintus specialiuosius projektų atrankos kriterijus. Projekto vertinimo, atrankos ir finansavimo sutarties sudarymo metu projektas turi atitikti Veiksmų programą, o projekto įgyvendinimo metu – Veiksmų programą ir finansavimo sutarties reikalavimus.
4. Pareiškėjas iki 2015 m. rugsėjo 18 d. 15:00 val. turi Lietuvos Respublikos finansų ministerijai (toliau – Finansų ministerija), adresu Lukiškių g. 2 (100 kabinetas) 01512 Vilnius, pateikti paraišką finansuoti projektą (toliau – paraiška) pagal formą, nustatytą Taisyklų 2 priede ir PFS 22 punkte nurodytus dokumentus.
5. Pareiškėjas pildo paraišką ir teikia ją raštu kartu su PFS 22 punkte nurodytais susijusiais dokumentais (kartu pateikdamas į elektroninę laikmeną įrašytą paraišką) Taisyklėse nustatyta tvarka.
6. Paraiška iki nustatyto termino gali būti išsiųsta paštu arba įteikta Finansų ministerijai. Siunčiant paštu arba kurjeriu, išsiuntimo vietos pašto antspaudo data turi būti ne vėlesnė kaip PFS 18 punkte nurodyta data. Už paraiškos pristatymą laiku atsako pareiškėjas. Praleidus nustatytą terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą priima Finansų ministerija.
7. Paraiška teikiama užklijuotame ir užantspauduotame voke. Pareiškėjas privalo pateikti vieną projekto paraiškos originalą lietuvių kalba (užpildyta paraiškos forma ir priedai), ant kurio turi būti nurodyta „ORIGINALAS“, vieną paraiškos (užpildyta paraiškos forma ir priedai) kopiją, nurodant „KOPIJA“, ir elektroninę paraiškos (užpildyta paraiškos forma ir priedai) versiją kompiuterinėje laikmenoje. Paraiška ir jos kopijos turi būti susegtos (rekomenduojama segti į segtuvus kietais viršeliais). Ant voko (ar kitos talpos (paketo) turi būti nurodytas pareiškėjo pavadinimas, adresas, veiksmų programos priemonė, pagal kurią teikiama paraiška. Ant kitos voko pusės nurodomas kontaktinio asmens vardas ir pavardė, telefonas, faksas bei elektroninio pašto adresas.Ant kompiuterinės laikmenos turi būti aiškiai nurodytas projekto pavadinimas ir Veiksmų programos priemonė, pagal kurią teikiama paraiška.
8. Kartu su paraiška pareiškėjas turi pateikti šiuos dokumentus:

|  |  |
| --- | --- |
| **Eilės numeris** | **Dokumentas** |
| 1. | Investavimo strategija |
| 2. | Valdymo išlaidų ir (arba) valdymo mokesčio skaičiavimo metodika |
| 3. | Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso |
| 4. | Teisės aktų nustatyta tvarka patvirtinti įmonės įstatai (aktuali įstatų redakcija) arba nuoroda į raštą, kuriuo šie įstatai buvo pateikti Finansų ministerijai |
| 5. | Laikinai laisvų lėšų investavimo taisyklės, atitinkančios patikimo finansų valdymo principus |
| 6. | Finansinės ataskaitos už praėjusius finansinius metus |
| 7. | Vidaus kontrolės sistemos aprašymas, t. y. informacija apie tai, kokios dalys sudarys procedūrų vadovą ir iki kada jos bus parengtos bei patvirtintos (procedūrų parengimo grafikas turi būti parengtas atsižvelgiant į fondų fondo gyvavimo ciklą) |
| 8. | Projekto apskaitos politika |
| 9. | Valstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį |

1. Investavimo strategijoje turi būti pateikta ši informacija:
   1. fondų fondo strateginiai tikslai ir užduotys, susijusios su konkrečios finansinės priemonės įgyvendinimu;
   2. fondų fondo ir numatomų kurti finansinių priemonių administracinė struktūra;
   3. finansinės priemonės valdytojo atrankos ir vertinimo metodika, terminai ir sąlygos;
   4. galutiniams naudos gavėjams teikiami finansiniai produktai ir jų sąlygos, įskaitant derinimą su subsidijomis;
   5. informacija apie numatomas pritraukti nacionalines privačias lėšas;
   6. rodikliai, kurių bus siekiama įgyvendinant projektą, suplanuotų rodiklių pasiekimo rizikos ir jų valdymo priemonės bei joms įgyvendinti reikalingi ištekliai (informacija iš paraiškos);
   7. fondų fondo įgyvendinimo ir lėšų panaudojimo grafikas ir finansinės prognozės;
   8. dvigubo finansavimo prevencijos priemonės;
   9. fondų fondo įgyvendinimo rizikos ir jų valdymo priemonės bei joms įgyvendinti reikalingi ištekliai (informacija iš paraiškos);
   10. fondų fondo ir numatomos įgyvendinti finansinės priemonės atitiktis Išankstinio vertinimo rezultatams.
2. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Su užsienio kalbomis pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir vertimo biuro antspaudu.
3. Vertinant paraišką, Finansų ministerija gali prašyti paaiškinti (patikslinti) pateiktus dokumentus. Finansų ministerijai raštu pateikus pareiškėjui prašymą patikslinti pateiktus dokumentus, pareiškėjas turi pateikti juos ne vėliau kaip per 5 darbo dienas nuo Finansų ministerijos rašto gavimo dienos.
4. Finansų ministerijai įvertinus gautus paaiškinimus (patikslinimus), nustatoma, ar projektas atitinka visus nustatytus reikalavimus.
5. Jei projektas atitinka visus nustatytus reikalavimus, jis teikiamas svarstyti projektų atrankos komitetui (toliau – PAK).
6. PAK, kurio sudėtis bus tvirtinama Lietuvos Respublikos finansų ministro įsakymu, bus sudarytas iš Finansų ministerijos ir Lietuvos Respublikos socialinės apsaugos ir darbo ministerijos (toliau – Socialinės apsaugos ir darbo ministerija) deleguotų atstovų. Į PAK posėdžius gali būti kviečiamas pareiškėjas ir, prireikus, socialiniai-ekonominiai partneriai, išorės ekspertai, institucijų ir įstaigų atstovai.
7. PAK, atsižvelgdamas į vertinimo rezultatus, priima rekomendaciją pasirašyti finansavimo sutartį arba teikia pastabas ir pasiūlymus ministerijoms dėl atlikto projekto vertinimo. Jei projektas netenkina bendrųjų reikalavimų arba specialiųjų atrankos kriterijų, su pareiškėju nesudaroma finansavimo sutartis.

**IV SKYRIUS**

**INFORMACIJA APIE FINANSAVIMO SUTARTIES PASIRAŠYMĄ**

1. Projektui įgyvendinti tarp Socialinės apsaugos ir darbo ministerijos, Finansų ministerijos ir projekto vykdytojo sudaroma finansavimo sutartis. Sudaroma finansavimo sutartis turi atitikti Reglamento (ES) Nr. 1303/2013 IV priede, Taisyklėse, kituose ES ir nacionaliniuose teisės aktuose nustatytus reikalavimus. Finansavimo sutartis rengiama laikantis Taisyklių 39 punkto nuostatų. Finansų ministerija (vadovaujančioji institucija), atsižvelgdama į nustatytus reikalavimus, parengia finansavimo sutarties projektą ir jį teikia kitoms finansavimo sutarties šalims derinti.

**V SKYRIUS**

**KITI REIKALAVIMAI**

1. Vadovaujantis Deleguotojo reglamento 7 straipsnio pirmos dalies f punktu, fondų fondo auditą turi teisę atlikti Lietuvos Respublikos audito institucijos, Europos Komisija, Europos Audito Rūmai ir kitos institucijos.
2. Fondų fondas gali būti papildomas kita (-omis) finansine (-ėmis) priemone (-ėmis) keičiant finansavimo sutartį, įskaitant investavimo strategiją.

**VI SKYRIUS**

**REGISTRAVIMOSI EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ PROJEKTŲ DUOMENŲ MAINŲ SVETAINĖJE TVARKA**

1. Kol nėra įdiegtos Iš Europos Sąjungos struktūrinių fondų lėšų bendrai finansuojamų projektų duomenų mainų svetainės (toliau – DMS) funkcinės galimybės, pareiškėjas pildo paraiškos formą ir teikia ją raštu (kartu pateikdamas į elektroninę laikmeną įrašytą paraišką). Kai DMS funkcinės galimybės bus įdiegtos, projekto vykdytojas privalės per 7 dienas nuo Finansų ministerijos (vadovaujančiosios institucijos) informacinio rašto gavimo dienos užsiregistruoti DMS naudotoju ir susitarimus dėl finansavimo sutarties pakeitimo, mokėjimo prašymus, ataskaitas ir kitus dokumentus teikti per DMS. Informacijos teikimas per DMS prilyginamas informacijos teikimui raštu.
2. Kai finansavimo sutartis ir (ar) susitarimai dėl finansavimo sutarties pakeitimo, mokėjimo prašymai, ataskaitos ir kiti dokumentai teikiami per DMS, prie jų pridedami dokumentai, kurių negalima pateikti per DMS, gali būti teikiami elektroninėse laikmenose su lydraščiu, kuriame nurodomi dokumentų pavadinimai, datos ir numeriai. Pridedami dokumentai gali būti teikiami kaip popieriniai dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 m. Europos Sąjungos fondų investicijų veiksmų programos prioriteto „Kokybiško užimtumo ir dalyvavimo darbo rinkoje skatinimas“ priemonės Nr. 07.3.3-FM-F-424 „Verslumo skatinimas 2014–2020“ projektų finansavimo sąlygos 1 priedas

**Bendrieji reikalavimai ir Stebėsenos komiteto patvirtinti specialieji atrankos kriterijai bei jų vertinimo metodika**

|  |  |  |
| --- | --- | --- |
| **Bendrasis reikalavimas** | **Vertinimo aspektai ir paaiškinimai** | **Informacijos šaltinis** |
| **1. Planuojamu finansuoti projektu prisidedama prie bent vieno Veiksmų programos prioriteto konkretaus uždavinio įgyvendinimo ir rezultato pasiekimo** | 1.1. Fondų fondo valdytojo investavimo strategijoje ir (arba) paraiškoje nurodyta, kad fondų fondo valdytojas įgyvendindamas projektą prisidės prie Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.3 konkretaus uždavinio „Padidinti darbo paklausą skatinant gyventojų, ypač susiduriančių su sunkumais darbo rinkoje, verslumą“, priemonės įgyvendinimo ir rezultato pasiekimo. | Investavimo strategija  Paraiška |
| **2. Projektas atitinka strateginio planavimo dokumentų nuostatas** | 2.1. Fondų fondo valdytojo investavimo strategijoje ir (arba) paraiškoje, nurodyta, kad fondų fondo valdytojo įgyvendinamas projektas atitinka strateginio planavimo dokumentų nuostatas.  **Stebėsenos komiteto patvirtintas specialusis atrankos kriterijus, nustatantis galutinių naudos gavėjų tinkamumą ir finansavimo sąlygas** – projektasturi atitikti Užimtumo didinimo 2014–2020 metų programos, patvirtintos Lietuvos Respublikos Vyriausybės 2013 m. rugsėjo 25 d. nutarimu Nr. 878, įgyvendinimo tarpinstitucinio veiklos plano, patvirtinto Lietuvos Respublikos Vyriausybės 2014 m. vasario 26 d. nutarimu Nr. 204 „Dėl Užimtumo didinimo 2014–2020 metų programos įgyvendinimo tarpinstitucinio veiklos plano patvirtinimo“ (toliau – Užimtumo programos TVP), 1 tikslo „Skatinti darbo vietų kūrimą ir darbo paklausą“ 1.3 uždavinio „Ugdyti gyventojų verslumą ir remti verslo kūrimo iniciatyvas“ 1.3.1 priemonę „Teikti paramą pradedantiesiems verslą, ypač daug dėmesio skirti su sunkumais darbo rinkoje susiduriantiems asmenims“  Laikoma, kad projekto, apimančio finansinių priemonių įgyvendinimą, galutiniai naudos gavėjai (paskolos gavėjai) ir veiklos atitinka Užimtumo programos TVP, jei planuojamas galutinis naudos gavėjas yra pradedantysis verslą, o veikla – paskolos teikimas pradedantiesiems verslą, ypač daug dėmesio skiriant su sunkumais darbo rinkoje susiduriantiems asmenims (moterims, asmenims iki 29 metų, neįgaliesiems, vyresniems nei 54 metų asmenims, bedarbiams) ir kuriantiems „žaliąsias“ darbo vietas. | Investavimo strategija  Paraiška |
| **3. Projektas atitinka išankstinio vertinimo rezultatus** | 3.1. Fondų fondo valdytojo investavimo strategijoje ir (arba) paraiškoje nurodyta, kad fondų fondo valdytojas įgyvendins projektą pagal atliktą Verslo finansavimo 2014–2020 metų Europos Sąjungos struktūrinių fondų lėšomis išankstinį (ex–ante) vertinimą (toliau – Išankstinis vertinimas), kuris atitinka Finansinių priemonių įgyvendinimo taisyklėse, patvirtintose Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“ (toliau – Taisyklės) nustatytus reikalavimus:  3.1.1. finansinė priemonė bus įgyvendinama tiksliai pagal atlikus Išankstinį vertinimą nustatytą rinkos trūkumą ar investavimo poreikį;  3.1.2. finansinei priemonei skiriamos finansavimo lėšos neviršija Išankstinio vertinimo metu nustatytų apimčių;  3.1.3. finansinės priemonės tipas atitinka Išankstinio vertinimo metu nustatytą tipą;  3.1.4. numatoma finansuoti Išankstinio vertinimo metu įvardytus galutinius naudos gavėjus. | Investavimo strategija  Paraiška  Išankstinis vertinimas |
| **4. Įgyvendinant projektą siekiama aiškių ir realių kiekybinių uždavinių** | 4.1. Fondų fondo valdytojo investavimo strategijoje ir (arba) paraiškoje nurodyta, kad įgyvendindamas projektą fondų fondo valdytojas prisidės prie bent vieno Veiksmų programos produkto ir (arba) rezultato rodiklio. Jei Veiksmų programos priemonėje numatoma įgyvendinti vieną finansinę priemonę arba konkretus rodiklis taikomas tik šiai finansinei priemonei – finansinė priemonė sudarys sąlygas pasiekti visus suplanuotus rodiklius.  Minimalios siektinos rodiklių reikšmės nurodytos 2014–2020 m. Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 7.3.3 konkretaus uždavinio „Padidinti darbo paklausą skatinant gyventojų, ypač susiduriančių su sunkumais darbo rinkoje, verslumą“ priemonės Nr. 07.3.3-FM-F-424 „Verslumo skatinimas 2014–2020“projektų finansavimo sąlygų 12 punkte. | Investavimo strategija  Paraiška |
| 4.2. Fondų fondo valdytojo investavimo strategijoje ir (arba) paraiškoje, nurodyti planuojami pasiekti rodikliai, atsižvelgiant į numatytas projekto įgyvendinimo sąlygas ir finansavimo sumą, yra realūs, pasiekiami ir pagal jų reikšmes bus galima užtikrinti veiklos peržiūros plane numatytų tarpinių ir galutinių reikšmių pasiekimą. | Investavimo strategija  Paraiška |
| **5. Projektas atitinka horizontaliuosius (darnaus vystymosi bei lyčių lygybės ir nediskriminavimo) principus, projekto įgyvendinimas yra suderinamas su Europos Sąjungos konkurencijos politikos nuostatomis** | 5.1. Fondų fondo valdytojas, įgyvendindamas projektą, nenumato vykdyti veiksmų, kurie turėtų neigiamą poveikį darnaus vystymosi principo įgyvendinimui: | Paraiška |
| 5.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Paraiška |
| 5.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Paraiška |
| 5.1.3. ekonomikos srityje (darnus pagrindinių ūkio šakų ir regionų vystymas); | Paraiška |
| 5.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Paraiška |
| 5.1.5. informacinės ir žinių visuomenės srityje. | Paraiška |
| 5.2. Įgyvendinant projektą nenumatomi apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principų įgyvendinimui. | Paraiška |
| 5.3. Projekto įgyvendinimas suderinamas su ES konkurencijos politikos nuostatomis, t. y. įgyvendinant projektą numatyta užtikrinti atitiktį valstybės pagalbą arba *de minimis* pagalbą reglamentuojantiems teisės aktams. | Investavimo strategija  Paraiška |
| **6. Projektas vykdomas Veiksmų programos įgyvendinimo teritorijoje** | 6.1. Projektas vykdomas tinkamoje teritorijoje, kaip nustatyta Taisyklių 80 ir 81 punktuose. | Investavimo strategija  Paraiška |
| **7. Fondų fondo valdytojas organizaciniu požiūriu yra pajėgūs tinkamai ir laiku įgyvendinti projektą.** | 7.1. Fondų fondo valdytojas yra juridinis asmuo  **Stebėsenos komiteto patvirtintas specialusis atrankos kriterijus** – Fondų fondo valdytojas yra juridinis asmuo.  Vertinama ar fondų fondo valdytojas yra juridinis asmuo, kuris turi teisę įgyvendinti projektą pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, 2013 L 347, p. 320) (toliau – Reglamentas (ES) Nr. 1303/2013), 38 straipsnio 4 dalies b punkto ii papunktį ir atitinka 2015 m. rugpjūčio 5 d. Lietuvos Respublikos Vyriausybės nutarimo Nr. 814 „Dėl Lietuvos Respublikos investicijų įstatymo 12 straipsnio įgyvendinimo“, įgyvendinančio Lietuvos Respublikos investicijų įstatymo 12 straipsnio nuostatas, 1.1 papunktyje nurodytą finansų įstaigą ir veiklos sritis.  Vertinama ar fondų fondo valdytojas yra juridinis asmuo – Lietuvoje įsteigta valstybės valdoma finansų įstaiga, kurios tikslas – siekti viešųjų interesų kontroliuojant valdžios institucijai, atitinkanti Lietuvos Respublikos investicijų įstatymo 12 straipsnio 4 ir 5 dalių nuostatas ir 2015 m. rugpjūčio 5 d. Lietuvos Respublikos Vyriausybės nutarimo Nr. 814 „Dėl Lietuvos Respublikos investicijų įstatymo 12 straipsnio įgyvendinimo“ 1.1 papunktyje nurodytą finansų įstaigą ir veikianti šiame papunktyje nurodytose veiklos srityse, kaip tai numatyta Reglamento (ES) Nr. 1303/2013 38 straipsnio 4 dalies b punkto ii papunktyje. | Paraiška  Informatikos ir ryšių departamento prie Lietuvos Respublikos vidaus reikalų ministerijos išduota pažyma arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso\*.  \*Nurodytas dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas. |
| 7.2. Fondų fondo valdytojas turi teisę administruoti fondų fondą  **Stebėsenos komiteto patvirtintas specialusis atrankos kriterijus** – Fondų fondo valdytojas yra juridinis asmuo, kuris turi teisę įgyvendinti projektą pagal Reglamento (ES) Nr. 1303/2013 38 straipsnio 4 dalies b punkto ii papunktį ir atitinka 2015 m. rugpjūčio 5 d. Lietuvos Respublikos Vyriausybės nutarimo Nr. 814 „Dėl Lietuvos Respublikos investicijų įstatymo 12 straipsnio įgyvendinimo“, įgyvendinančio Lietuvos Respublikos investicijų įstatymo 12 straipsnio nuostatas, 1.1 papunktyje nurodytą finansų įstaigą ir veiklos sritis.  Vertinama ar fondų fondo valdytojas yra juridinis asmuo – Lietuvoje įsteigta valstybės valdoma finansų įstaiga, kurios tikslas – siekti viešųjų interesų kontroliuojant valdžios institucijai, atitinkanti Lietuvos Respublikos investicijų įstatymo 12 straipsnio 4 ir 5 dalių nuostatas ir 2015 m. rugpjūčio 5 d. Lietuvos Respublikos Vyriausybės nutarimo Nr. 814 „Dėl Lietuvos Respublikos investicijų įstatymo 12 straipsnio įgyvendinimo“ 1.1 papunktyje nurodytą finansų įstaigą ir veikianti šiame papunktyje nurodytose veiklos srityse, kaip tai numatyta Reglamento (ES) Nr. 1303/2013 38 straipsnio 4 dalies b punkto ii papunktyje. | Teisės aktų nustatyta tvarka patvirtinti įmonės įstatai (aktuali įstatų redakcija). |
| 7.3. Fondų fondo valdytojas atitinka šiuos reikalavimus:  7.3.1. fondų fondo valdytojui nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;  7.3.2. fondų fondo valdytojas pasiūlymo ar kito atrankai pateikto dokumento pateikimo momentu yra įvykdęs su mokesčių ir socialinio draudimo įmokų mokėjimu susijusius įsipareigojimus pagal fondų fondo valdytojo veiklai taikomus teisės aktus;  7.3.3. fondų fondo valdytojo organizacijos vadovas, buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti apskaitos dokumentus, neturi neišnykusio arba nepanaikinto teistumo arba dėl fondų fondo valdytojo per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“, priedo „Apribojimų skirti Europos Sąjungos finansinę paramą, Europos ekonominės erdvės ir Norvegijos finansinių mechanizmų, Lietuvos ir Šveicarijos bendradarbiavimo programos finansinę paramą aprašas“ 2 punkte;  7.3.4. fondų fondo valdytojui nėra taikomas apribojimas (iki 5 metų) administruoti finansines priemones dėl trečiųjų šalių piliečių nelegalaus įdarbinimo. | Valstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį.  Pažymoje pateikiami duomenys turėtų apimti:  - informaciją apie teisinį statusą (7.3.1. punktas)  - informaciją apie atsiskaitymą su Valstybinio socialinio draudimo fondo valdyba prie Socialinės apsaugos ir darbo ministerijos ir Valstybine mokesčių inspekcija prie Lietuvos Respublikos finansų ministerijos (7.3.2 punktas)  - informaciją apie įmonės (juridinio asmens), jo vadovo ir vyr. buhalterio teistumą (7.3.3 ir 7.3.4 punktai)  Nurodytas dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas. |
| 7.4. Fondų fondo valdytojas:  7.4.1. yra ekonomiškai ir finansiškai pajėgus;  7.4.2. turi pakankamus gebėjimus įgyvendinti projektą, įskaitant organizacinę ir valdymo struktūrą (vertinama ankstesnė panašių projektų įgyvendinimo patirtis ir (ar) siūlomų narių kompetencija ir patirtis ir (ar) organizaciniai gebėjimai);  7.4.3. turi veikiančią efektyvią ir veiksmingą vidaus kontrolės sistemą;  7.4.4. turi apskaitos sistemą, pagal kurią galėtų būti laiku teikiama tiksli, išsami ir patikima informacija;  7.4.5. turi išsamią ir patikimą metodiką, pagal kurią identifikuojami ir įvertinami atitinkami finansinių priemonių valdytojai arba galutiniai naudos gavėjai | Investavimo strategija  Paraiška  Finansinės ataskaitos už praėjusius finansinius metus  Projekto apskaitos politika  Vidaus kontrolės sistemos aprašymas |
| **8. Fondų fondo valdytojas užtikrins efektyvų projektui įgyvendinti reikalingų lėšų panaudojimą** | 8.1. Valdymo išlaidos ir (arba) mokesčiai efektyviai suplanuoti ir jų skaičiavimo metodika atitinka reikalavimus, nustatytus Taisyklėse. | Paraiška |
| 8.2. Fondų fondo valdytojo investavimo strategijoje, nurodytos priemonės, kurios padės išvengti dvigubo finansavimo. | Investavimo strategija |
| 8.3. Fondų fondo valdytojo pasiūlyta laikinai laisvų lėšų investavimo strategija atitinka patikimo finansų valdymo principus. | Paraiška |
| 8.4. Fondų fondo valdytojo investavimo strategijoje ir (arba) paraiškoje, jei taikoma, numatomos patirti išlaidos:  8.4.1. atitinka Taisyklėse nustatytus reikalavimus;  8.4.2. yra būtinos projektui (finansinei priemonei) įgyvendinti;  8.4.3. suplanuotos efektyviai ir pagrįstai, įvertinus, jei taikoma, pradėtas ar įvykdytas viešųjų pirkimų procedūras. | Investavimo strategija  Paraiška |
| 8.5. Fondų fondo valdytojo investavimo strategijoje ir (arba) paraiškoje, įvertintos pagrindinės projekto įgyvendinimo ir suplanuotų rodiklių pasiekimo rizikos, suplanuotos rizikų valdymo priemonės bei joms įgyvendinti reikalingi ištekliai. | Investavimo strategija  Paraiška |
| 8.6. Fondų fondo valdytojo investavimo strategijoje ir (arba) paraiškoje, pagrįsta, kad projekto:  8.6.1. veiklos suplanuotos efektyviai ir bus įgyvendintos per nustatytą laikotarpį;  8.6.2. įgyvendinimo trukmė atitinka nustatytus reikalavimus.  *Kai vertinamas projektas, žiūrima, ar projekto įgyvendinimo trukmė atitinka nustatytas projekto finansavimo sąlygas* | Investavimo strategija  Paraiška |